Source: https://www.zakonypreludi.sk/zz/2001-444
Timestamp: 2020-08-04 06:18:04+00:00
Document Index: 8447804

Matched Legal Cases: ['§ 16', '§ 8', '§ 8', '§ 8', '§ 8', '§ 2']

444/2001 Z. z. Nariadenie vlády Slovenskej republiky o požiadavkách na používanie označenia, symbolov a signálov na... | Aktuálne znenie
444/2001 Z. z.
Nariadenie vlády č. 444/2001 Z. z.Nariadenie vlády Slovenskej republiky o požiadavkách na používanie označenia, symbolov a signálov na zaistenie bezpečnosti a ochrany zdravia pri práci
Čiastka 181/2001
Platnosť od 09.11.2001 do30.06.2006
Účinnosť od 01.12.2001 do30.06.2006
Zrušený 387/2006 Z. z.
Aktuálne znenie 01.12.2001 - 30.06.2006
z 15. augusta 2001
o požiadavkách na používanie označenia, symbolov a signálov na zaistenie bezpečnosti a ochrany zdravia pri práci
Vláda Slovenskej republiky podľa § 16 ods. 1 písm. d) zákona Národnej rady Slovenskej republiky č. 330/1996 Z. z. o bezpečnosti a ochrane zdravia pri práci v znení zákona č. 158/2001 Z. z. (ďalej len „zákon") nariaďuje:
(1) Toto nariadenie upravuje minimálne požiadavky na používanie označenia, symbolov a signálov na zaistenie bezpečnosti a ochrany zdravia pri práci (ďalej len „bezpečnostné a zdravotné označenie").
a) označenie nebezpečných látok a prípravkov, výrobkov a zariadení uvádzaných na trh, ak osobitný predpis neustanovuje inak,
(1) Ak sa nebezpečenstvo nedá odstrániť alebo dostatočne znížiť prostriedkami kolektívnej ochrany alebo opatreniami, metódami alebo postupmi používanými pri organizácii práce, zamestnávateľ zabezpečí v súlade s týmto nariadením bezpečnostné a zdravotné označenie na pracovisku. Zamestnávateľ pritom zohľadní výsledky posudzovania rizika vykonaného podľa § 8a ods. 1 písm. c) zákona. Zamestnávateľ sa musí presvedčiť o prítomnosti takéhoto označenia.
(2) Ustanoveniami prílohy č. 5 nie sú dotknuté ustanovenia osobitných predpisov, ktoré upravujú používanie označenia v cestnej premávke, doprave na dráhe, vnútrozemskej plavbe, námornej plavbe a leteckej doprave.
Bezpečnostné a zdravotné označenie používané na pracovisku musí spĺňať všeobecné minimálne požiadavky na bezpečnostné a zdravotné označenie ustanovené v prílohe č. 1, všeobecné minimálne požiadavky na značky ustanovené v prílohe č. 2 a minimálne požiadavky na špecifické označenie ustanovené v prílohách č. 3 až 9.
(1) Zamestnávateľ informuje podľa § 8b ods. 2 zákona zamestnancov, príslušný odborový orgán a zástupcov zamestnancov pre bezpečnosť a ochranu zdravia pri práci o všetkých opatreniach týkajúcich sa bezpečnostného a zdravotného označenia používaného na pracovisku.
(2) Zamestnávateľ umožní podľa § 8e zákona zamestnancom, príslušnému odborovému orgánu a zástupcom zamestnancov pre bezpečnosť a ochranu zdravia pri práci zúčastňovať sa na riešení problematiky ustanovenej týmto nariadením.
(3) Zamestnávateľ vydá pokyny na používanie bezpečnostného a zdravotného označenia na pracovisku, ktoré vysvetľujú význam bezpečnostného a zdravotného označenia, najmä toho, ktoré obsahuje slová a ktoré prikazuje všeobecný spôsob a osobitný spôsob správania. Povinnosť zamestnávateľa vykonať oboznamovanie, školenie a výcvik zamestnancov a zástupcov zamestnancov podľa § 8b zákona nie je týmto dotknutá.
Zamestnávateľ zabezpečí, aby bezpečnostné a zdravotné označenie používané pred účinnosťou tohto nariadenia spĺňalo minimálne požiadavky ustanovené v prílohách č. 1 až 9 najneskôr do 31. decembra 2003.
Príloha č. 1 k nariadeniu vlády č. 444/2001 Z. z.
VŠEOBECNÉ MINIMÁLNE POŽIADAVKY NA BEZPEČNOSTNÉ A ZDRAVOTNÉ OZNAČENIE
1.1 Bezpečnostné a zdravotné označenie sa vzťahuje na konkrétny predmet, činnosť alebo situáciu a poskytuje pokyny alebo informácie potrebné na zaistenie bezpečnosti a ochrany zdravia pri práci podľa potreby prostredníctvom značky, farby, svetelného označenia alebo akustického signálu, slovnej komunikácie alebo ručných signálov.
1.2 Bezpečnostné a zdravotné označenie sa musí použiť len na vyjadrenie pokynov alebo informácií ustanovených týmto nariadením.
1.3 Táto príloha ustanovuje požiadavky na použitie bezpečnostného a zdravotného označenia a ustanovuje všeobecné pravidlá vzájomnej zámeny a kombinácie označení.
1.4 Bezpečnostné a zdravotné označenie požadované podľa § 2 tohto nariadenia musí spĺňať požiadavky ustanovené v prílohách č. 2 až 9.
2.1.1 Trvalé značky sa musia používať na označenie zákazu, výstrahy, príkazu, na označenie núdzových východov, únikových ciest a na umiestnenie a označenie prostriedkov prvej pomoci.
Na trvalé vyznačenie umiestnenia požiarnotechnického zariadenia a jeho označenie sa musí použiť značka a bezpečnostná farba.
2.1.2 Označenie nádob a potrubí sa musí umiestniť v súlade s prílohou č. 3.
2.1.3 Miesto, na ktorom je nebezpečenstvo zrážky s prekážkou alebo nebezpečenstvo pádu, musí byť trvalo vyznačené bezpečnostnou farbou alebo značkami.
2.1.4 Komunikácie musia byť trvalo vyznačené bezpečnostnou farbou.
2.2.1 Svetelné označenie, akustické signály alebo slovná komunikácia sa musia použiť, ak treba signalizovať nebezpečenstvo alebo upozorniť zamestnancov a iné osoby na pracovisku, aby vykonali mimoriadne opatrenia, alebo upozorniť na núdzovú evakuáciu. Pritom sa musí zohľadniť vzájomná zámena a kombinácia označení podľa bodu 3.
2.2.2 Ručné signály alebo slovná komunikácia sa musia použiť, ak to situácia vyžaduje, na usmernenie osôb vykonávajúcich činnosť, ktorá môže ohroziť bezpečnosť alebo zdravie.
signalizácia nebezpečenstva stáť, zastaviť, zariadenie na núdzové vypnutie, evakuácia
požiarnotechnické zariadenie označenie a umiestnenie
Žltá alebo žlto-oranžová výstražná značka upozornenie, výstraha, kontrola
Modrá príkazová značka osobitné správanie alebo činnosť, povinnosť nosiť osobné ochranné pracovné prostriedky
Zelená značky pre núdzový východ, únikové cesty, prvú pomoc dvere, východy, komunikácie, zariadenie, vybavenie
6. Značka a signalizačné zariadenie sa musia čistiť, udržiavať, kontrolovať, opravovať a podľa potreby pravidelne vymieňať tak, aby sa zabezpečil ich účel a funkčné vlastnosti.
9. Aktivácia svetelného označenia alebo akustického signálu určuje, kedy sa začína požadovaná činnosť; svetelné označenie alebo akustický signál musí byť aktívny tak dlho, ako to činnosť vyžaduje.
Svetelné označenie alebo akustický signál sa musia dať znovu aktivovať ihneď po použití.
10. Svetelné označenie a akustický signál sa musia pred uvedením do prevádzky a pravidelne v primeraných intervaloch kontrolovať, aby sa zabezpečila ich správna funkcia a vnímanie.
11. Ak sú sluchové alebo zrakové schopnosti zamestnancov znížené vrátane zníženia spôsobeného nosením osobných ochranných pracovných prostriedkov, musí sa vykonať opatrenie na doplnenie alebo nahradenie príslušného označenia.
12. Plochy, miestnosti alebo uzavreté priestory používané na skladovanie nebezpečných látok alebo prípravkov musia byť označené vhodnou výstražnou značkou podľa prílohy č. 2 bodu 3.2 alebo označené podľa prílohy č. 3 bodu 1, ak jednotlivé obaly alebo nádoby nie sú dostatočne označené.
Príloha č. 2 k nariadeniu vlády č. 444/2001 Z. z.
1.1 Značka je označenie, ktoré poskytuje konkrétnu informáciu kombináciou geometrického tvaru, farby a symbolu alebo piktogramu a ktoré je viditeľné pri dostatočnej intenzite osvetlenia.
1.2 Tvar a farba značiek označujúcich zákaz, výstrahu, príkaz, núdzový východ, únikovú cestu, miesto na poskytovanie prvej pomoci a požiarnotechnické zariadenie sú ustanovené v bode 3.
1.3 Symbol alebo piktogram je zobrazenie, ktoré sa používa na značke alebo na osvetlenom povrchu, znázorňujúce situáciu alebo prikazujúce osobitné správanie.
1.4 Značky musia byť vyrobené z materiálu, ktorý je odolný proti nárazu a poveternostným vplyvom a je vhodný do prostredia, v ktorom sa používa.
1.5 Rozmery, kolorimetrické a fotometrické vlastnosti značiek musia zaručovať ich dobrú viditeľnosť a zrozumiteľnosť.
2.1 Značky sa umiestňujú v primeranej výške a v polohe vhodnej z hľadiska zorného uhla so zreteľom na prekážky, a to pri vstupe na miesto všeobecného ohrozenia alebo v bezprostrednej blízkosti konkrétneho ohrozenia alebo predmetu. Značky musia byť umiestnené na dobre osvetlenom, ľahko prístupnom a viditeľnom mieste.
Ak prirodzené osvetlenie nie je dostatočné, použijú sa fosforeskujúce farby, reflexné materiály alebo umelé osvetlenie.
- čierny piktogram na bielom pozadí, červený okraj a červený šikmý pruh, pričom červená farba musí zaberať najmenej 35 % plochy značky.
- čierny piktogram na žltom pozadí s čiernym okrajom, pričom žltá farba musí zaberať najmenej 50 % plochy značky.
- biely piktogram na modrom pozadí, pričom modrá farba musí zaberať najmenej 50 % plochy značky.
- biely piktogram na zelenom pozadí, pričom zelená farba musí zaberať najmenej 50 % plochy značky.
3.5 Značky požiarnej ochrany
Značka požiarnej ochrany je označenie, ktoré informuje o umiestnení požiarnotechnického zariadenia.
- biely piktogram na červenom pozadí, pričom červená farba musí zaberať najmenej 50 % plochy značky.
Príloha č. 3 k nariadeniu vlády č. 444/2001 Z. z.
1. Nádoby, ktoré obsahujú nebezpečné látky a prípravky, nádoby používané na skladovanie týchto nebezpečných látok a prípravkov a potrubné rozvody a vedenia, ktoré obsahujú alebo dopravujú nebezpečné látky a prípravky, musia byť označené piktogramom alebo symbolom na farebnom pozadí v súlade s osobitnými predpismi.
Táto požiadavka sa nevzťahuje na nádoby používané krátkodobo a na nádoby, ktorých obsah sa často mení, ak sú prijaté iné vhodné opatrenia, ktoré zabezpečia tú istú úroveň ochrany, napr. informovaním, školením.
a) nahradené výstražnými značkami podľa prílohy č. 2, ak sa použijú rovnaké piktogramy alebo symboly,
b) doplnené ďalšími informáciami, napr. názvom, vzorcom alebo zložením nebezpečnej látky alebo prípravku a podrobnosťami o nebezpečenstve,
c) pri doprave nádob na pracovisku doplnené alebo nahradené značkami, ktoré sa používajú pri preprave nebezpečných látok alebo prípravkov.
4. V súlade s bodmi 1 až 3 označenie, ktoré sa používa na potrubí, musí byť viditeľne umiestnené v blízkosti najnebezpečnejších miest, napr. ventilov a rozoberateľných spojov, a vo vhodne zvolených vzdialenostiach.
5. Plochy, miestnosti alebo uzavreté priestory používané na skladovanie nebezpečných látok alebo prípravkov musia byť označené vhodnou výstražnou značkou podľa prílohy č. 2 bodu 3.2 alebo piktogramom alebo symbolom na farebnom pozadí podľa bodu 1, ak obaly alebo nádoby nie sú dostatočné označené na tento účel so zreteľom na prílohu č. 2 bod 1.5 a na ich rozmery.
Sklady nebezpečných látok alebo prípravkov môžu byť označené výstražnou značkou pre iné nebezpečenstvo.
Príloha č. 4 k nariadeniu vlády č. 444/2001 Z. z.
MINIMÁLNE POŽIADAVKY NA OZNAČENIE A UMIESTNENIE POŽIARNOTECHNICKÉHO ZARIADENIA
1. Táto príloha sa uplatňuje pre zariadenia používané výhradne na protipožiarne účely.
2. Požiarnotechnické zariadenie musí byť označené farbou určenou pre tieto zariadenia a príslušnou značkou. Značkou musí byť vyznačené aj miesto, na ktorom sa toto zariadenie nachádza, a prístup k nemu.
3. Požiarnotechnické zariadenie sa označuje červenou farbou.
4. Na vyznačenie miesta, na ktorom sa požiarnotechnické zariadenie nachádza, sa musia používať značky ustanovené v prílohe č. 2 bode 3.5.
Príloha č. 5 k nariadeniu vlády č. 444/2001 Z. z.
1.1 Miesta, na ktorých je nebezpečenstvo zrážky s prekážkou, nebezpečenstvo pádu alebo padajúcich predmetov, označia sa striedavo žltými a čiernymi pásmi alebo červenými a bielymi pásmi, ak sú tieto miesta zamestnancom prístupné.
2.1 Ak používanie a vybavenie priestorov vyžaduje zaistenie bezpečnosti a ochrany zdravia zamestnancov, musia sa komunikácie pre vozidlá zreteľne vyznačiť neprerušovanými pásmi výraznej farby, prednostne bielej alebo žltej, a to so zreteľom na farbu podkladu.
2.3 Ak je to možné, trvalé komunikácie vo vonkajších priestoroch majú byť vyznačené v súlade s bodmi 2.1 a 2.2, ak nie sú zabezpečené vhodnými zábranami alebo ak nie sú vybudované chodníky.
Príloha č. 6 k nariadeniu vlády č. 444/2001 Z. z.
1.1 Svetelné označenie je vyrobené z priehľadného alebo priesvitného materiálu a je osvetlené zvnútra, zozadu alebo tak, že vytvára dojem svietiaceho povrchu.
2.2 Ak sa namiesto akustického signálu alebo spolu s akustickým signálom používa prerušovaný svetelný signál, musia sa použiť rovnaké kódy.
Príloha č. 7 k nariadeniu vlády č. 444/2001 Z. z.
1.1 Akustický signál je predpísaný zvukový signál, ktorý vysiela a prenáša zariadenie navrhnuté na tento účel, bez použitia ľudského alebo syntetického hlasu.
b) byť ľahko rozpoznateľné, najmä z hľadiska dĺžky impulzu a intervalov medzi impulzmi alebo skupinami impulzov a musia byť zreteľne odlíšené od iného akustického signálu a hluku okolitého prostredia.
Príloha č. 8 k nariadeniu vlády č. 444/2001 Z. z.
1.1 Slovná komunikácia je hovorená správa oznámená ľudským alebo syntetickým hlasom, obsahujúca vopred určené slová.
1.2 Slovná komunikácia medzi hovorcom alebo vysielačom a jedným alebo viacerými poslucháčmi sa má uskutočniť formou krátkych textov, viet, skupín slov alebo jednotlivých slov.
1.3 Hovorené správy majú byť krátke, jednoduché a zrozumiteľné. Vyjadrovacia schopnosť hovorcu a sluchová schopnosť poslucháča musí zabezpečovať spoľahlivú slovnú komunikáciu.
b) nepriama, prostredníctvom ľudského alebo syntetického hlasu, ktorý sa vysiela vhodnými prostriedkami.
2.1 Komunikujúce osoby musia dobre ovládať používaný jazyk, aby boli schopné správne vyslovovať a správne porozumieť hovorenej správe a na základe tejto správy sa správať vhodným spôsobom so zreteľom na bezpečnosť a ochranu zdravia pri práci.
2.2 Ak sa slovná komunikácia použije namiesto ručných signálov alebo spolu s ručnými signálmi, používajú sa tieto určené slová:
- štart naznačiť začiatok príkazu,
- stop prerušiť alebo ukončiť pohyb,
- koniec zastaviť činnosť,
- zdvihni zdvihnúť bremeno vyššie,
- spusti spustiť bremeno nižšie,
- vpred na koordináciu so zodpovedajúcimi ručnými signálmi,
- vzad na koordináciu so zodpovedajúcimi ručnými signálmi,
- vpravo na koordináciu so zodpovedajúcimi ručnými signálmi,
- vľavo na koordináciu so zodpovedajúcimi ručnými signálmi,
- pozor na núdzové zastavenie,
- rýchlo zrýchliť pohyb z dôvodu bezpečnosti.
Príloha č. 9 k nariadeniu vlády č. 444/2001 Z. z.
2.1 Osoba, ktorá dáva signály (ďalej len „signalista“), používa pohyby ramien alebo rúk na pokyny určujúce činnosť osoby, ktorá prijíma tieto signály (ďalej len „obsluha“).
2.4 Ak podmienky podľa bodu 2.3 nemožno splniť, musí sa podľa potreby zabezpečiť ešte jeden signalista alebo viacerí signalisti.
Signalista musí mať na sebe jeden alebo viac charakteristických prvkov, napr. plášť, vestu, prilbu, rukávniky, pásku na rukáve alebo signalizačné terče.